Държавен вестник, бр. 61, 2014 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  61
3. договорът е предшестван от предложение 
или от реклама, направени в тази държава 
членка, и от действия, извършени от потреби­
теля, необходими за сключване на договора;
4. договорът е сключен в държава – членка 
на Европейския съюз, от потребител по вре­
ме на пътуване или на престой, предложен 
или организиран от търговеца, имащ за цел 
пряко или косвено да насърчи сключване на 
договора.
(3) Всяка договорна клауза, с която потре­
бителят се отказва от правата, предоставени 
му по този закон, е недействителна.“
§ 23. Създава се нов чл. 60:
„Чл. 60. Комисията за защита на потребите­
лите информира потребителите и търговците 
за техните права и задължения по отношение 
на договорите от разстояние и на договорите 
извън търговския обект.“
§ 24. Член 61 се изменя така:
„Чл. 61. Комисията за защита на потреби­
телите насърчава търговците, които отговарят 
за прилагането на кодекси за добра практика, 
да информират потребителите за наличието 
на такива кодекси и за тяхното съдържание.“
§ 25. В глава четвърта досегашният раздел 
III става раздел II.
§ 26. Член 61а се изменя така:
„Чл. 61а. (1) Разпоредбите на чл. 62 – 62д 
имат за цел защита на потребителите и се 
прилагат при договори за продажба, договори 
от разстояние, договори извън търговския 
обект и договори за цифрово съдържание, 
сключени между търговец и потребител.
(2) Разпоредбите на чл. 63 – 66 не се при­
лагат за договори от разстояние и за договори 
извън търговския обект.“
§ 27. Член 62 се изменя така:
„Чл. 62. (1) Забранява се доставката на стоки, 
както и на вода, газ, електрическа енергия, 
централно отопление, цифрово съдържание 
или предоставянето на услуги на потребител 
срещу заплащане без искане от негова страна.
(2) При доставка на стоки, както и на вода, 
газ, електрическа енергия, централно отопле­
ние, цифрово съдържание или предоставяне на 
услуги, които не са поръчани от потребителя, 
той не е длъжен да възстанови стоката и не 
дължи заплащане на стоката или услугата на 
този, който я е изпратил или предоставил. 
(3) Липсата на отговор от страна на потре­
бителя относно доставката на стоки и услуги 
по ал. 1 не се смята за съгласие.“
§ 28. Създават се чл. 62в – 62д:
„Чл. 62в. Забранява се начисляването от 
страна на търговците на такси, дължими от 
потребителите за използване на платежно 
средство, които превишават направените от 
търговеца разходи за използване на същото 
платежно средство. 
Чл. 62г. (1) Когато търговецът използва 
телефонна линия за свързване с него във 
връзка със сключения договор, потребителят 
заплаща стойността на разговора, без да дължи 
допълнителна такса, съгласно изискванията 
на Наредба № 1 от 2010 г. за правилата за 
ползване, разпределение и процедурите по 
първично и вторично предоставяне за ползване, 
резервиране и отнемане на номера, адреси и 
имена (обн., ДВ., бр 64 от 2010 г.; изм., бр. 12 
от 2011 г., бр. 74 от 2012 г. и бр. 28 от 2014 г.).
(2) В случай че търговецът е начислил на 
потребителя допълнителна такса във връзка 
с предоставената услуга, той е длъжен да 
възстанови на потребителя неправомерно 
начислената такса.
(3) Разпоредбата на ал. 1 не лишава дос­
тавчиците на телекомуникационни услуги 
от правото им да таксуват такива разговори.
Чл. 62д. (1) Преди потребителят да бъде 
обвързан с договор или с предложение за 
сключване на договор, търговецът трябва 
да получи изричното му съгласие за всяко 
допълнително плащане, което превишава 
уговорената цена по основното договорно 
задължение на търговеца.
(2) Когато търговецът не е получил изрич­
ното съгласие на потребителя по ал. 1, но е 
приел, че такова е налице, поради това, че 
потребителят не е отхвърлил предварително 
изготвените от търговеца предложения, които 
са свързани със задължение за плащане и не 
са били поискани от потребителя, той има 
право заплатените от него допълнителни суми 
да му бъдат възстановени.
(3) Тежестта на доказване за полученото 
изрично съгласие на потребителя за извърш­
ване на допълнителни плащания се носи от 
търговеца.“
§ 29. В чл. 66, ал. 2, т. 4 след думата „или“ 
се добавя „неговата“.
§ 30. Член 67 се отменя.
§ 31. В глава четвърта досегашният раздел 
IV става раздел III.
§ 32. В чл. 68б се правят следните изме­
нения и допълнения:
1. Досегашният текст става ал. 1.
2. Създава се ал. 2:
„(2) Разпоредбите на този раздел се прила­
гат по отношение на всички стоки и услуги, 
включително недвижимо имущество, права 
и задължения.“
§ 33. В чл. 68г се правят следните изме­
нения:
1. В ал. 1 думите „свързана с предлагането 
на стоки или услуги“ се заменят с „от страна 
на търговец към потребител“.
2. В ал. 2 думите „някои особено уязвими 
категории потребители“ се заменят с „ясно 
установима група от потребители, особено